Indtil nu har Dansk Folkehjælp modtaget 11.000 ansøgninger fra økonomisk trængte familier, der har bedt om hjælp til julen. Det er næsten en fordobling af ansøgninger i forhold til sidste år. Ud af de indkomne ansøgninger kan Dansk Folkehjælp godkende 7.159 ansøgninger. Når Dansk Folkehjælp igen i år oplever en fordobling i antallet af ansøgere til organisationens Julehjælp, skyldes det ifølge generalsekretær, Klaus Nørlem, at flere familier er presset ud i en uholdbar økonomisk situation, og at mange af de familier, der tidligere har modtaget Julehjælp, fortsat har brug for hjælp. Dansk Folkehjælp håber på de næste 14 dage at rejse knap 10 millioner for at imødekomme alle. Man kan støtte Dansk Folkehjælp via folkehjaelp.dk

Opsummering:
Dansk Folkehjælp oplever for fjerde år i træk en fordobling i antallet af ansøgere til Julehjælp.